osloviť verejnosť v deviatich slovenských mestách.
Okrem Košíc sa so svojím infostánkom objavia "vlčí" aktivisti i v Bratislave, Banskej Bystrici, Prešove, Humennom, Liptovskom Mikuláši, Martine, Snine a Prievidzi. Súčasťou tohto týždňa bude najmä prezentácia zbierky na záchranu lesov, ktorá je verejnosti dobre známa pod názvom "Kúp si svoj strom".
Vďaka tejto zbierke sa "vlkom" podarilo vykúpením za 3,2 milióna korún zachrániť 21 hektárový jedľovo-bukový les v Čergovskom pohorí, v ktorom vznikla prvá súkromná prírodná rezervácia nazvaná - Vlčia.
Pokračovaním tejto akcie je rozširovanie "Vlčej" a vyhlásenie druhej súkromnej rezervácie "Rysia" v Strážovských vrchoch. S tým súvisí jej postupné rozširovanie a dlhodobý prenájom 160 hektárov jedľovo-bukového lesa v Národnej prírodnej rezervácii "Suchá dolina" v TANAPe.
V priebehu týždňa "Chráňte lesy spolu s nami" budú mať občania možnosť podporiť zbierku "Kúp si svoj strom", súčasne sa dostať k informáciám o celoslovenských i lokálnych problémoch spojených s lesmi a zoznámiť sa s činnosťou organizácie VLK. Tieto informácie získajú priamo od dobrovoľných aktivistov na infostánku v Košiciach umiestnenom pred Vedeckou knižnicou na Hlavnej ulici.